stanford-oval/wikipedia huggingface dataset:
Alex Cavallini

| Mitalit | Mitalit | Mitalit |  |
| --- | --- | --- | --- |
|  Alex Cavallini |  Alex Cavallini |  Alex Cavallini |  |
Maa:  Yhdysvallat
Naisten jääkiekko
|  Olympialaiset  |  Olympialaiset  |  Olympialaiset  |  |
|  Kultaa | Pyeongchang 2018 |  |  |
| MM-kilpailut  | MM-kilpailut  | MM-kilpailut  |  |
|  Kultaa | Kanada 2013 |  |  |
|  Kultaa | Ruotsi 2015 |  |  |
|  Kultaa | Kanada 2016 |  |  |
|  Kultaa | Yhdysvallat 2017 |  |  |
|  Kultaa | Suomi 2019 |  |  |
|  Hopeaa | Kanada 2021 |  |  |
Alex Cavallini (o.s. Rigsby, s. 3. tammikuuta 1992 Delafield, Wisconsin) on yhdysvaltalainen jääkiekkoilija, pelipaikaltaan maalivahti. Hän on voittanut olympialaisissa yhden kultamitalin sekä MM-kilpailuissa viisi kultaa. Seuratasolla hän on viimeksi edustanut CWHL-seura Calgary Infernoa.
Cavallini voitti Yhdysvaltain maajoukkueessa olympiakultaa Pyeongchangissa 2018 mutta ei päässyt turnauksessa pelaamaan. Hän on voittanut maailmanmestaruuden vuosina 2013, 2015, 2016, 2017 ja 2019 sekä saavuttanut MM-hopeaa vuonna 2021. Alle 18-vuotiaiden MM-kilpailuissa hän voitti kultaa vuonna 2009 ja hopeaa vuonna 2010, ja molemmilla kerroilla hänet valittiin turnauksen parhaaksi maalivahdiksi.
Cavallini on seuratasolla edustanut Wisconsinin yliopistoa vuosina 2010–2014, Minnesota Whitecapsiä vuosina 2014–2017 ja Calgary Infernoa kaudella 2018–2019.
Alex Cavallinin appi on lähes 600 NHL:n runkosarjaottelua pelannut Gino Cavallini.
Colin Farrell

| Colin Farrell |
| --- | --- |
 Colin Farrell vuonna 2022.
Henkilötiedot
Koko nimi:  Colin James Farrell
Syntynyt: 31. toukokuuta 1976 (ikä 48) Dublin, Irlanti
Ammatti:  näyttelijä
Näyttelijä
Aktiivisena:  1996–
Palkinnot
 Parhaan miespääosan Golden Globe  2009 Kukkoilijat  2022 The Banshees of Inisherin  
 Nimikirjoitus
Aiheesta muualla
Viralliset kotisivut
IMDb 
Elonet
Colin James Farrell (s. 31. toukokuuta 1976) on irlantilainen näyttelijä. Hänet on palkittu muun muassa kahdella Golden Globella, jonka lisäksi hän on ehdolla Oscar-palkintoon. Vuonna 2020 The Irish Times nimesi Farrellin kaikkien aikojen viidenneksi parhaaksi irlantilaiseksi näyttelijäksi.
Yksityiselämä

Farrell syntyi Dublinissa. Hänen äitinsä Rita (o.s. Monaghan) oli kotiäiti. Isä Eamon Farrell pelasi jalkapalloa Shamrock Roversissa.
Vuonna 2001 Farrell meni naimisiin näyttelijä Amelia Warnerin kanssa, mutta pari erosi jo puolen vuoden kuluttua.
Farrellilla ja hänen entisellä tyttöystävällään Kim Bordenavella on yhteinen, vuonna 2003 syntynyt poika.
Vuonna 2005 Farrell kirjoittautui vieroitushoitoon, jossa hän viipyi viiden viikon ajan.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 1997 | Drinking Crude | Drinking Crude | Click |
| 1999 | The War Zone – elämän reunalla | The War Zone | Nick |
| 2000 | Tavallisen rehti rikollinen | Ordinary Decent Criminal | Alec |
| 2000 | Tigerland | Tigerland | Pvt. Roland Bozz |
| 2001 | American Outlaws – viimeiset lainsuojattomat | American Outlaws | Jesse James |
| 2001 | Hart’s War | Hart’s War | Lt. Thomas W. Hart |
| 2002 | Minority Report | Minority Report | Danny Witwer |
| 2002 | Phone Booth | Phone Booth | Stu Shepard |
| 2003 | Daredevil | Daredevil | Napakymppi |
| 2003 | The Recruit | The Recruit | James Douglas Clayton |
| 2003 | S.W.A.T. | S.W.A.T. | Jim Street |
| 2003 | Intermission | Intermission | Lehiff |
| 2003 | Veronica Guerin | Veronica Guerin | Tattooed Boy |
| 2004 | Koti maailman laidalla | A Home at the End of the World | Bobby Morrow (1982) |
| 2004 | Aleksanteri | Alexander | Aleksanteri Suuri |
| 2005 | The New World | The New World | John Smith |
| 2006 | Ask the Dust | Ask the Dust | Arturo Bandini |
| 2006 | Miami Vice | Miami Vice | Det. James ”Sonny” Crockett |
| 2007 | Cassandra’s Dream | Cassandra’s Dream | Terry |
| 2008 | Pride and Glory | Pride and Glory | Jimmy Egan |
| 2008 | Kukkoilijat | In Bruges | Ray |
| 2009 | The Imaginarium of Doctor Parnassus | The Imaginarium of Doctor Parnassus | Tony |
| 2009 | Triage | Triage | Mark Walsh |
| 2009 | Ondine | Ondine | Syracuse |
| 2009 | Crazy Heart | Crazy Heart | Tommy Sweet |
| 2010 | The Way Back | The Way Back | Valka |
| 2010 | London Boulevard | London Boulevard | Mitchell |
| 2011 | Kaameat pomot | Horrible Bosses | Bobby Pellitt |
| 2011 | Fright Night | Fright Night | Jerry Dandridge |
| 2012 | Total Recall | Total Recall | Douglas Quaid / Karl Hauser |
| 2012 | Seitsemän psykopaattia | Seven Psychopaths | Marty Faranan |
| 2013 | Dead Man Down | Dead Man Down | Victor |
| 2013 | Salainen valtakunta | Epic | Ronin |
| 2013 | Saving Mr. Banks | Saving Mr. Banks | Robert Goff Travers |
| 2014 | Talvinen tarina | Winter’s Tale | Peter Lake |
| 2014 | Miss Julie | Miss Julie | Jean |
| 2015 | The Lobster | The Lobster | David |
| 2015 | Solace | Solace | Charles Ambrose |
| 2016 | Ihmeotukset ja niiden olinpaikat | Fantastic Beasts and Where to Find Them | Percival Vaka |
| 2017 | The Killing of a Sacred Deer | The Killing of a Sacred Deer | Steven Murphy |
| 2019 | Dumbo | Dumbo | Holt Farrier |
| 2020 | The Gentlemen | The Gentlemen | Coach |
| 2020 | Artemis Fowl | Artemis Fowl | Artemis Fowl I |
| 2020 | Ava | Ava | Simon |
| 2021 | Voyagers | Voyagers | Richard Alling |
| 2022 | The Batman | The Batman | Oswald Cobblepot / Pingviini |
| 2022 | Thirteen Lives | Thirteen Lives | John Volanthen |
| 2022 | The Banshees of Inisherin | The Banshees of Inisherin | Pádraic Súilleabháin |
Aiheesta muualla

Kuvia tai muita tiedostoja aiheesta Colin Farrell Wikimedia Commonsissa
Colin Farrell Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Italia  Israel  Yhdysvallat  Latvia  Tšekki  Australia  Korea  Alankomaat  Puola 
Taiteenala:  FID  MusicBrainz 
Henkilöt:  Deutsche Biographie  Trove  Elonet 
Muut:  SNAC  IdRef
Tibestivuoristo

| Tibestivuoristo |
| --- | --- |
 Tibestivuoristo etelästä käsin katsottuna.
Maantiede

Sijainti:  Tšad, Libya
Vuoriston pituus:  480 km
Vuoriston leveys:  280 km
Korkein kohta
Nimi:  Emi Koussi
Korkeus meren-pinnan tasosta:  3 415 m
Geologia
Aikakausi:  Kvartääri
Tibesti on uinuvista tulivuorista koostuva vuoristoalue Luoteis-Tšadissa, keskellä Saharan autiomaata. Osa vuorten pohjoisrinteistä ulottuu myös Libyan puolelle. Vuoriston pituus on 480 kilometriä ja leveys 280 kilometriä, ja se on kooltaan noin 100 000 neliökilometriä. Sen korkein huippu on 3 415 metrin korkeuteen nouseva kilpitulivuori Emi Koussi, joka on myös koko Saharan alueen korkein kohta.
Maantiede

Tibestin maisemaa hallitsevat kalderojen puhkomat massiiviset kilpitulivuoret ja doomit sekä suuret laavaylängöt. Vuoriston kaakkoisreunalla kohoaa Emi Koussin loivarinteinen keila, jonka pohjoispuolella levittäytyy kaksi laajaa vulkaanista ylänköä, Tarso Ahon (3 000 km²) ja Tarso Emi Chi (7 700 km²). Massiivin keskellä sijaitsevat sen vanhimmat huiput, joista korkeimpia ovat tulivuoret Tarso Yega (2 972 m), Tarso Voon (2 845 m) ja Tarso Toon (2 575 m) sekä doomit Tarso Tieroko (2 925 m), Ehi Sunni (2 925 m) ja Soborom (n. 2 800 m). Läntiset tulivuoret Pic Toussidé (3 296 m) ja Tarso Toussidé (n. 2 600 m) sekä niiden pohjoispuolella kohoava doomi Timi (3 012 m) ovat syntyneet muita huippuja myöhemmin.
Vuoriston nuorimpia tuliperäisiä muodostumia ovat kolme suurta kraatteria, Trou au Natron ja Doon Kidimi Tarso Toussidélla sekä Era Kohor Emi Koussilla. Trou au Natron on halkaisijaltaan kahdeksan kilometriä ja syvyydeltään 768 metriä, Doon Kidimi ja Era Kohor ovat huomattavasti pienempiä. Vaikka Tibestissä ei ole sattunut tulivuorenpurkauksia tunnetun historian aikana, siellä esiintyy edelleen tuliperäistä toimintaa – Soboromilla pulppuaa kuumia lähteitä ja Emi Koussin ja Pic Toussidén rinteillä höyryää fumaroleja.
Geologia

Tibestivuoriston on synnyttänyt Afrikan laatassa oleva kuuma kohta, jonka alapuolella on pluumi Maan vaipassa. Ajoittain pluumi syöksee ylöspäin magmaa, joka aiheuttaa maankohoamista ja tulivuorenpurkauksia tunkeutuessaan Tibestin kallioperään. Pluumi saattoi aktivoitua jo myöhäisellä mioseenikaudella, vaikka merkittävä osa tulivuorenpurkauksista onkin tapahtunut kvartäärikaudella alle 2,588 miljoonaa vuotta sitten. Tulivuoritoimintaa arvellaan tapahtuneen myös 9600 eaa. alkaneella ja yhä jatkuvalla holoseenikaudella.
Tibestin kallioperän vanhin kerros koostuu prekambrisesta graniitista, dioriitista ja liuskeesta ja niiden yläpuolisista sedimenttikivistä. Vanhempien kivilajien päälle on kerrostunut jähmettyneestä laavasta syntyneitä kivilajeja – basalttia, basaniittia ja dasiittia – sekä muita purkaustuotteita, kuten tefraa ja ignimbriittiä. Satelliittikuvissa vuorten laavakivet erottuvat Saharan aavikosta selvästi tummempina. Alueelta on löydetty runsaasti volframia, tinaa ja muita mineraaleja, mutta niitä ei ole ainakaan toistaiseksi hyödynnetty kaupallisesti.
Ilmasto

Tibestivuoristossa sataa vettä säännöllisemmin kuin ympäröivässä autiomaassa mutta silti sen ilmasto on melko kuiva: vuotuinen sademäärä jää yleensä alle 600 millimetriin. Sadevesi valuu vuorenrinteisiin kuluneita uomia pitkin niiden juurelle muodostuneisiin vadeihin. Vuorilta on löydetty kolme syvää puronuomaa, joiden perusteella on päätelty, että siellä olisi ollut joskus kosteampi ilmasto. Tähän viittaavat myös alueelta löydetyt sadat esihistorialliset kalliomaalaukset, jotka esittävät kirahveja, puhveleita ja muita savannin eläimiä.
Vuoriston matalimmissa osissa vuorokauden keskimääräinen alin lämpötila on 12 °C ja ylin 30 °C. Ylöspäin mentäessä alin lämpötila laskee 9 °C:seen ja ylin 20 °C:seen. Korkeimmilla huipuilla lämpötila voi laskea jopa lähelle nollaa talvikuukausina.
Kasvisto ja eläimistö

Kuivan ilmaston vuoksi Tibestin kasvillisuus on niukkaa ja maaperässä on vain vähän eloperäisiä aineksia. Kasvillisuus vaihtelee rinteiden korkeuden ja suunnan mukaan, ja siihen kuuluu palmukasveja, nokkapapuja ja muita jäännöslajeja trooppisesta Afrikasta ja Välimeren ympäristöstä. Vuoriston lounaisreunalla on suuria vadeja, joiden edullisessa mikroilmastossa menestyvät esimerkiksi egyptinhaarapalmu ja parkkitamariski sekä trooppiset auliot ja hibiskukset. Ylhäällä vuorenrinteillä kasvaa Saharan vuoristokasvillisuutta, jolle luonteenomaisia lajeja ovat etelä- ja lounaisrinteillä viihtyvä afrikanviikunan endeeminen alalaji, länsirinteillä viihtyvä Myrtus nivellei ja kosteammilla pohjoisrinteillä viihtyvä Tamarix senegalensis.
Eläimistöön kuuluu useita Saharan alueelle tyypillisiä suuria nisäkäslajeja, kuten aavikkogaselli, harjalammas ja gepardi. Vuorilla elää runsaasti myös kalliotamaaneja, kapinrusakoita, okahiiriä ja muita piennisäkkäitä sekä niitä saalistavia petoeläimiä. Sen sijaan matelijoita ja sammakkoeläimiä esiintyy vain vähän.
Väestö

Tibestivuoristo sijaitsee syrjäisessä ja harvaanasutussa Luoteis-Tšadissa, Tibestin ja Borkoun hallinnollisilla alueilla. Valtaosa vuorten asukkaista on paimentolaiselämää viettäviä tubuja. Suurimpia asutuskeskuksia ovat Bardaïn (2 900 as.) ja Aozoun keitaat vuoriston pohjoispuolella sekä Zouarin keidas sen eteläpuolella.
Alueella on ollut poliittisia levottomuuksia 1900-luvun alusta asti, jolloin siirtomaavallat kilpailivat Keskisen Afrikan herruudesta. Vuonna 1973 Tšadin ja Libyan välille puhkesi lähes 20 vuotta kestänyt rajakiista, joka johtui osittain rajan tuntumasta löydetystä uraanista. Konfliktin jälkeen maastoon jäi runsaasti maamiinoja ja räjähtämättömiä ammuksia, joiden vuoksi vuoristossa on edelleen vaarallista liikkua.
Aiheesta muualla

Kuvia tai muita tiedostoja aiheesta Tibestivuoristo Wikimedia Commonsissa
Animaatio Tibestivuoriston muodostumisesta.
Tibestivuoriston huippuja Bardaïn itäpuolella.
Satelliittikuva Pic Toussidésta ja Trou au Natronista vuoriston länsiosassa.
Brianne Jenner

| Mitalit | Mitalit | Mitalit |  |
| --- | --- | --- | --- |
|  Brianne Jenner |  Brianne Jenner |  Brianne Jenner |  |
Maa:  Kanada
Naisten jääkiekko
|  Olympialaiset  |  Olympialaiset  |  Olympialaiset  |  |
|  Kultaa | Sotši 2014 |  |  |
|  Kultaa | Peking 2022 |  |  |
|  Hopeaa | Pyeongchang 2018 |  |  |
| MM-kilpailut  | MM-kilpailut  | MM-kilpailut  |  |
|  Kultaa | Yhdysvallat 2012 |  |  |
|  Kultaa | Kanada 2021 |  |  |
|  Kultaa | Tanska 2022 |  |  |
|  Hopeaa | Kanada 2013 |  |  |
|  Hopeaa | Ruotsi 2015 |  |  |
|  Hopeaa | Kanada 2016 |  |  |
|  Hopeaa | Yhdysvallat 2017 |  |  |
|  Hopeaa | Kanada 2023 |  |  |
|  Pronssia | Suomi 2019 |  |  |
Brianne Jenner (s. 4. toukokuuta 1991 Oakville, Ontario) on kanadalainen jääkiekkoilija, joka pelaa keskushyökkääjänä. Hän on voittanut olympialaisissa kaksi kultamitalia ja yhden hopean sekä MM-kilpailuissa kolme kultaa, viisi hopeaa ja yhden pronssin. Seuratasolla hän edustaa CWHL-seura Calgary Infernoa.
Jenner voitti olympiakultaa Sotšissa 2014 ja saavutti olympiahopeaa Pyeoingchangissa 2018. Pekingin olympialaisissa 2022 hän saavutti uransa toisen olympiakullan, ja hänet valittiin turnauksen tähdistökentälliseen. Hän voitti maailmanmestaruuden vuosina 2012, 2021 ja 2022 sekä saavutti MM-hopeaa vuosina 2013, 2015, 2016, 2017 ja 2023 ja MM-pronssia vuonna 2019. Alle 18-vuotiaiden MM-kilpailuissa Jenner saavutti hopeaa vuosina 2008 ja 2009.
Jenner on seuratasolla edustanut Stoney Creek Sabresia, Mississauga Chiefsiä, Burlington Barracudasia, Cornellin yliopistoa sekä vuodesta 2015 Calgary Infernoa. Hän voitti CWHL:n mestaruuden eli Clarkson Cupin vuonna 2016.
Teuvo

| Teuvo |
| --- | --- |
Nimipäivä:   
– suomenkielinen:  9. marraskuuta
– ruotsinkielinen:  –
– ortodoksinen:  2. maaliskuuta, 6. maaliskuuta, 7. kesäkuuta, 17. elokuuta
Muunnelmia:  ?
Vastineita eri kielissä:  Teodor, Theodor, Théodor, Theodore, Feodor
Nimen alkuperä:  Teodoros
Infobox OKNimi-testi OK: 
Teuvo on suomalainen miehen etunimi. Nimipäivää vietetään 9. marraskuuta vuodesta 1929 alkaen.
Teuvo on suomalainen kansanomainen muoto kreikkalaisesta nimestä Teodoros, joka merkitsee Jumalan lahjaa. Nimi Teuvo esiintyi jo vuonna 1883 Kansanvalistusseuran kalenterissa. Nimi on annettu vuoden 2019 loppuun mennessä 14 276 suomalaiselle miehelle ja ainakin yhdelle naiselle.
Kuvitteellisia Teuvoja

Teuvo Hurskainen, pölyimurikauppias Aku Louhimiehen elokuvassa Paha maa (2005), Sulevi Peltolan rooli
Teuvo Lyly, sarjakuvahahmo
Teuvo Tahko, vastustajahahmo tv-sarjassa Prätkähiiret
Teuvo, Leevi and the Leavingsin laulussa Teuvo, maanteiden kuningas
Axel Jonsson Fjällby

| Axel Jonsson Fjällby |
| --- | --- |

Henkilötiedot
Syntynyt: 10. helmikuuta 1998 (ikä 27) Tukholma, Ruotsi
Kansalaisuus:   Ruotsi
Jääkiekkoilija
Lempinimi:  Tarzan
Pelipaikka:  vasen laitahyökkääjä
Maila:  vasen
Pituus:  182 cm
Paino:  84 kg
Seura
Seura (P):  Washington Capitals
Sarja:  NHL
Nyk. seura:  Hershey Bears (AHL)
Pelinumero:  45 / 14
Pelaajaura
Pääsarjaura:  2016–
Aik. seurat:  Djurgårdens IF (SHL) Västerviks IK (Allsv.)
NHL-varaus:  147. varaus, 2017 Washington Capitals
Axel Jonsson Fjällby (s. 10. helmikuuta 1998 Tukholma, Ruotsi) on ruotsalainen jääkiekkoilija, joka pelaa NHL-seura Washington Capitalsin organisaatiossa. Hän pelannee lähinnä AHL-joukkue Hershey Bearsissa. Jonsson Fjällby on pelipaikaltaan vasen laitahyökkääjä.
Ura > Maajoukkueura

| Mitalit> Maa:   Ruotsi.Miesten jääkiekko.Alle 20-v. MM-kilpailut  | Mitalit> Maa:   Ruotsi.Miesten jääkiekko.Alle 20-v. MM-kilpailut  | Mitalit> Maa:   Ruotsi.Miesten jääkiekko.Alle 20-v. MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Hopeaa | Yhdysvallat 2018 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Hopeaa | Yhdysvallat 2016 | jääkiekko |  |
Jonsson Fjällby pelasi alle 20-vuotiaiden MM-kilpailuissa vuonna 2018, jolloin hän voitti hopeaa. Jonsson pelasi myös alle 18-vuotiaiden MM-kilpailuissa vuonna 2016, jolloin hän voitti hopeaa. Valmennus valitsi Jonsson Fjällbyn Ruotsin turnauksen yhdeksi kolmesta parhaasta pelaajasta. Hänet valittiin myös Venäjää vastaan pelatun alkulohkon ottelun päätteeksi joukkueensa ottelun parhaaksi pelaajaksi. Yhteensä Jonsson Fjällby on pelannut 23 nuorten ja 16 poikien maaottelua.
Ruotsin A-maajoukkueessa Jonsson Fjällby on pelannut kuusi ottelua tehden kolme syöttöpistettä. Hän teki A-maajoukkuedebyyttinsä Carlson Hockey Gamesissa 21. huhtikuuta 2018 Pardubicessä turnauksen isäntäjoukkue Tšekkiä vastaan. Jonsson Fjällby merkittiin Ruotsin nelosketjun oikeaan laitaan Linus Ölundin ja John Normanin viereen.
Brent Burns

| Brent Burns |
| --- | --- |

Henkilötiedot
Syntynyt: 9. maaliskuuta 1985 (ikä 39) Ajax, Ontario, Kanada
Kansalaisuus:   Kanada
Jääkiekkoilija
Lempinimi:  The Chainsaw
Pelipaikka:  puolustaja/laitahyökkääjä
Maila:  oikea
Pituus:  195 cm
Paino:  104 kg
Seura
Seura:  Carolina Hurricanes
Sarja:  NHL
Pelinumero:  8
Pelaajaura
Pääsarjaura:  2003–
Aik. seurat:  Minnesota Wild (NHL)   Houston Aeros (AHL)   San Jose Sharks (NHL)
NHL-varaus:  20. varaus, 2003 Minnesota Wild
William Brent Burns (s. 9. maaliskuuta 1985 Ajax, Ontario, Kanada) on kanadalainen jääkiekkopuolustaja, joka edustaa NHL:ssä pelaavaa Carolina Hurricanesia. Burns on Minnesota Wildin ensimmäisen kierroksen pelaajavaraus vuodelta 2003. Burns varattiin oikeana laitahyökkääjänä, mutta hänet muutettiin puolustajaksi. Hän on 16 jatkoaikamaalillaan eniten jatkoaikamaaleja NHL:n historiassa tehnyt puolustaja.
Ura > Uran alku ja varaus

Burns aloitti uransa OPJHL-liigan Couchiching Terriersissä kaudella 2001–2002. Seuraavaksi kaudeksi hän siirtyi OHL:ään Brampton Battalionin joukkueeseen. Burnsin näytöt juniorisarjoissa johtivat nopeasti NHL-varaukseen, kun Minnesota Wild varasi hänet jo vuoden 2003 varaustilaisuudessa. Juniorisarjoissa Burns pelasi oikeana laitahyökkääjänä, mutta vahvojen puolustajan ominaisuuksiensa vuoksi Minnesota sijoitti hänet onnistuneesti puolustajaksi. Tosin kaudelle 2012–2013 Burns siirrettiin takaisin hyökkääjän paikalle.
Ura > Sopimus ja NHL-uran alku

Burns solmi heti sopimuksen Wildin kanssa, joskin ensimmäinen kausi kului osittain joukkueen farmiseurassa AHL-liigan Houston Aerosissa. Työsulkukaudeksi hän jäi pelaamaan Aerosiin, ja kun NHL lähti jälleen käyntiin kaudella 2005–2006 oli Burns osa Wildin vakiokokoonpanoa. Hän pelasi Wildissa vuoteen 2011, jolloin siirtyi ennen kauden 2011–2012 alkua San Jose Sharksiin.
Ura > San Jose Sharksissa

Burns solmi marraskuussa 2016 kahdeksanvuotisen sopimuksen San Jose Sharksin kanssa. Sopimuksen kokonaisarvo on 64 miljoonaa dollaria.
Vuoden 2017 NHL:n tähdistötapahtumassa mitattiin Burnsin lyöntilaukauksen nopeudeksi 163,7 km/h, jolla hän hävisi parinaan laukoneelle Patrik Laineelle.
Ura > Carolina Hurricanesissa

Heinäkuussa 2022 Sharks kauppasi Burnsin ja Lane Pedersenin Carolina Hurricanesiin vaihdossa Steven Lorentziin, Eetu Mäkiniemeen ja ehdolliseen kolmannen kierroksen varausvuoroon.
Ura > Maajoukkueessa

| Mitalit> Maa:  Kanada.Miesten jääkiekko.Maailmancup  | Mitalit> Maa:  Kanada.Miesten jääkiekko.Maailmancup  | Mitalit> Maa:  Kanada.Miesten jääkiekko.Maailmancup  | Maa:  Kanada> Miesten jääkiekko. |
| --- | --- | --- | --- |
|  Kultaa | World Cup 2016 | jääkiekko |  |
| MM-kilpailut  | MM-kilpailut  | MM-kilpailut  |  |
|  Kultaa | Tšekki 2015 | jääkiekko |  |
|  Hopeaa | Kanada 2008 | jääkiekko |  |
| Alle 20-v. MM-kilpailut  | Alle 20-v. MM-kilpailut  | Alle 20-v. MM-kilpailut  |  |
|  Hopeaa | Suomi 2004 | jääkiekko |  |
Burns on edustanut Kanadan jääkiekkomaajoukkuetta maailmanmestaruuskilpailuissa vuosina 2008, 2010, 2011 ja 2015. Vuoden 2015 kisoissa Burns oli voittamassa maailmanmestaruutta, ja hänet valittiin turnauksen parhaaksi puolustajaksi sekä tähdistökentälliseen.
Ura > Saavutukset

Jääkiekon maailmanmestaruuskilpailut vuonna 2015: kultaa, turnauksen paras puolustaja
Jääkiekon maailmanmestaruuskilpailut vuonna 2008: hopeaa, turnauksen paras puolustaja
NHL:n tähdistöottelussa vuosina 2011 ja 2015
Yksityiselämä

Vapaa-ajallaan Burns on tunnettu eläinharrastuksestaan. Hänen kotiaan kutsutaan Burnsin eläintarhaksi lukuisten koirien, kissojen ja matelijoiden, pääasiassa käärmeiden, takia.
Aiheesta muualla

Kuvia tai muita tiedostoja aiheesta Brent Burns Wikimedia Commonsissa
| 0 | 1 | 2 |
| --- | --- | --- |
| Edeltäjä: Drew Doughty | James Norris Memorial Trophyn voittaja 2017 | Seuraaja: Victor Hedman |
Kanadan joukkue – Jääkiekon MM-kilpailut 2010
2 Russell |
4 Del Zotto |
5 Giordano |
8 Burns |
9 Downie |
10 Perry |
11 Raymond |
13 Whitney |
14 Eberle |
17 Bourque |
18 Staal |
19 Kane |
20 Tavares |
21 Laich |
22 Beauchemin |
28 Cumiskey |
29 Ott |
30 Johnson |
40 Dubnyk |
47 Peverley |
50 Mason |
57 Myers |
91 Stamkos |
92 Duchene |
94 Smyth |
Valmentaja MacTavish
Kanadan joukkue – Jääkiekon MM-kilpailut 2011
2 Schenn |
3 Phaneuf |
7 Scalzo |
8 Burns |
9 Kane |
14 Eberle |
15 Zajac |
16 Ladd |
17 Gragnani |
18 Neal |
19 Spezza |
20 Tavares |
22 Clutterbuck |
25 Stewart |
27 Pietrangelo |
28 Colaiacovo |
33 Methot |
34 Reimer |
40 Dubnyk |
45 Bernier |
50 Vermette |
53 Skinner |
61 Nash |
92 Duchene |
Valmentaja Hitchcock
| --- | --- |
Auktoriteettitunnisteet: Henkilöt :  Yle
Antti Nousjoki

Antti Ilari Nousjoki, vuoteen  2005 Lassila (s. 10. lokakuuta 1974 Hyvinkää) on suomalainen arkkitehti.
Nousjoki syntyi tutkimusjohtaja Jukka Lassilan ja Inkeri Koski-Lammin (o.s. Nousjoki) perheeseen. Hänen puolisonsa vuodesta 2005 on toimittaja Josetta Mykkänen. Nousjoki valmistui arkkitehdiksi 2003 ja opiskeli  Delftin teknillisessä yliopistossa 1998–1999. Työskenneltyään useissa koti- ja ulkomaisissa arkkitehtitoimistoissa hänestä tuli 2004 Arkkitehtitoimisto ALAn osakas. Toimiston palkittuja suunnitelmia, jotka Nousjoki on laatinut Juho Grönholmin, Janne Teräsvirran ja Samuli Woolstonin kanssa, ovat muun muassa teatteri- ja konserttitalo Kilden Kristiansandissa Norjassa (1. palkinto 2005), Viron kansallismuseo (2. palkinto 2006) ja Hanasaaren asuinalue Espoossa (1. palkinto 2007). Rakennustietosäätiö RTS:n Pietilä-palkinnon toimisto sai 2008.
Nousjoki voitti kollegoineen Helsingin keskustakirjaston suunnittelukilpailun vuonna 2013.
Kuvia tuotannosta

Kilden, Norja (2012).
Helsingin keskustakirjasto Oodi (2018).
Hotelli Marriott, Tampere (2020).
Aiheesta muualla

Kun arkkitehdin kunnianhimo ja kaupunkilaisten toiveet kohtaavat
| --- | --- |
Auktoriteettitunnisteet: Henkilöt :  Yle
Adam Ginning

| Adam Ginning> Henkilötiedot |
| --- | --- |
Syntynyt: 13. tammikuuta 2000 (ikä 25) Linköping, Ruotsi
Kansalaisuus:   Ruotsi
Jääkiekkoilija
Pelipaikka:  puolustaja
Maila:  vasen
Pituus:  193 cm
Paino:  93 kg
Seura
Seura:  Lehigh Valley Phantoms
Sarja:  AHL
Pelaajaura
Pääsarjaura:  2016–
Aik. seurat:  Linköping HC (SHL) HC Vita Hästen (Allsv.) Färjestad BK (SHL)
NHL-varaus:  50. varaus, 2018 Philadelphia Flyers
Per Adam Erik Ginning (s. 13. tammikuuta 2000 Linköping, Ruotsi) on ruotsalainen jääkiekkopuolustaja, joka edustaa NHL-seura Philadelphia Flyersin organisaatioita.